CELEX: 62019TA0384
Language: lt
Date: 2021-09-29 00:00:00
Title: Byla T-384/19: 2021 m. rugsėjo 29 d. Bendrojo Teismo sprendimas byloje Parlamentas / Axa Assurances Luxembourg ir kt. (Arbitražinė išlyga – Draudimo „nuo visų su statybviete susijusių rizikų“ sutartis – Liuksemburge esančio Konrado Adenauerio pastato išplėtimas ir atnaujinimas – Lietaus vandens padaryta žala – Reikalavimas atlyginti išlaidas ir žalą – Draudimo taikymo sritis – Neapdraudimo išlyga – Papildomos procedūrinės prievolės – Procesas, kuriame byla iš dalies nagrinėjama už akių)

2021 11 22   
            
            
               LT
            
            
               Europos Sąjungos oficialusis leidinys
            
            
               C 471/43
            
         
      2021 m. rugsėjo 29 d. Bendrojo Teismo sprendimas byloje Parlamentas / Axa Assurances Luxembourg ir kt.
      
      (Byla T-384/19) (1)
      
      (Arbitražinė išlyga - Draudimo „nuo visų su statybviete susijusių rizikų“ sutartis - Liuksemburge esančio Konrado Adenauerio pastato išplėtimas ir atnaujinimas - Lietaus vandens padaryta žala - Reikalavimas atlyginti išlaidas ir žalą - Draudimo taikymo sritis - Neapdraudimo išlyga - Papildomos procedūrinės prievolės - Procesas, kuriame byla iš dalies nagrinėjama už akių)
      (2021/C 471/59)
      Proceso kalba: prancūzų
      
         Šalys
      
      
         Ieškovas: Europos Parlamentas, atstovaujamas E. Paladini ir B. Schäfer, padedamų advokatų C. Point ir P. Hédouin
      
         Atsakovės: Axa Assurances Luxembourg SA (Liuksemburgas, Liuksemburgas), Bâloise Assurances Luxembourg SA (Liuksemburgas), La Luxembourgeoise SA (Liuksemburgas), atstovaujamos advokatų C. Collarini ir S. Denu, Nationale-Nederlanden Schadeverzekering Maatschappij NV
      
      
         Dalykas
      
      SESV 272 straipsniu grindžiamas prašymas priteisti iš atsakovių atlyginti išlaidas, susijusias su per smarkias liūtis 2016 m. gegužės 27 ir 30 d. vandens padaryta žala Konrado Adenauerio pastatui, esančiam Liuksemburge.
      
         Rezoliucinė dalis
      
      
                  1.
               
               
                  Priteisti iš Nationale-Nederlanden Schaderverzekering Maatschappij NV Europos Parlamentui 79 653,89 euro sumą ir su tuo susijusius teisės aktuose nustatytus delspinigius už pavėluotą mokėjimą nuo 2017 m. gruodžio 22 d., kurių dydis yra palūkanų normos, Europos Centrinio Banko (ECB) taikomos pagrindinėms jo refinansavimo operacijoms, ir aštuonių procentinių punktų suma.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  Nationale-Nederlanden Schaderverzekering Maatschappij padengia bylinėjimosi išlaidas, patirtas per su ja susijusį procesą, kuriame byla išnagrinėta už akių.
               
            
                  4.
               
               
                  Parlamentas padengia savo bylinėjimosi išlaidas ir du trečdalius Axa Assurances Luxembourg SA, Bâloise Assurances Luxembourg SA ir La Luxembourgeoise SA patirtų bylinėjimosi išlaidų.
               
            
         (1)  OL C 288, 2019 8 26.